Здравейте!  

Преди дни пристигна уведомителнл съобщение в работата ми, че НАП са подали задължение към ЧСИ за неизплатен хонорар за служебен защитник през 2015.  

Вече един път платихме нещо за този служебен защитник, но явно е имало и още задължения.  

Веднага разбира се беше запорирана банковата ми сметка, което ме оставя без абсолютно никакви пари(баш в деня на заплата).  

Въпросът ми е запознах се, че ЧСИ не би трябвало да запорира и сметката ми, и заплатата все пак трябва да ми остава нещо да живея.  

Правилно ли съм се запознала,че след като работодателя върне отговор към ЧСИ, то аз мога да подам молба към него за вдигане на запора на сметката ми( с приложено извлечение за 6м назад какво влиза на тази сметка).  

И последният въпрос: мога ли сега на гише в банка да изтегля сумата, която се води минимална за преживяване!?  

Благодаря предварително,




Запор на сметка и заплата
=========================

 

Здравейте, Вероника, 


по-долу цитирам разпоредбата на чл. 446 Гражданскопроцесуалния кодекс, за да сте наясно какъв размер от възнаграждението Ви по трудов договор ЧСИ може да запорира. Следва да имате предвид че запорните съобщения се изпращат от ЧСИ към съответната банка, без ЧСИ да е наясно какъв е размерът на паричната сума по сметката Ви или основанието. Поради тази причина е необходимо да се подаде молба до ЧСИ в посочения от Вас смисъл. 


“Ако изпълнението е насочено върху трудовото възнаграждение или върху друго каквото и да е възнаграждение за труд, както и върху пенсия, чиито размери са над минималната работна заплата, може да се удържа само:  

1. ако осъденото лице получава месечно възнаграждение в размер между минималната работна заплата и двукратния размер на минималната работна заплата – една трета част, ако е без деца, и една четвърт част, ако е с деца, които издържа;  

2. ако осъденото лице получава месечно възнаграждение в размер между двукратния размер на минималната работна заплата и четирикратния размер на минималната работна заплата – една втора част, ако е без деца, и една трета част, ако е с деца, които издържа;  

3. ако осъденото лице получава месечно възнаграждение в размер над четирикратния размер на минималната работна заплата – горницата над двукратния размер на минималната работна заплата, ако е без деца, и горницата над два пъти и половина размера на минималната работна заплата, ако е с деца, които издържа.  

(2) (Нова – ДВ, бр. 50 от 2008 г., в сила от 01.03.2008 г.) Месечното трудово възнаграждение по ал. 1 се определя, след като се приспаднат дължимите върху него данъци и задължителни осигурителни вноски.”


Поздрави,  

адв. Николина Митова  

тел. 0898 303092


